| **Kultur og Fritid**  Dato: 08-12-2022  Sagsnr.: 22/25396  Sagsbehandler: Bent Thomsen  Direkte tlf.: 7376 7147  E-mail: bct@aabenraa.dk |
| --- |

# Kriterier og retningslinjer for vedligeholdelsespuljen

**Kriterier**

Puljen kan søges til vedligeholdelsesopgaver, reparationer og energiforbedringer i eksisterende forsamlingshuse samt medfinansiering til fondsansøgninger. Puljen kan ikke søges til udvidelse og større ombygning af ejendommen.

Ligeledes kan puljen supplere andre finansieringskilder eller eget arbejde.

| **Kriterier** | **Bemærkninger** |
| --- | --- |
| Rådgivning til udarbejdelse af helhedsplan for renovering af forsamlingshuset | Der kan søges til medfinansiering af rådgiver til udarbejdelse af en helhedsplan, som kan strukturere prioriteringen af vedligeholdelsesopgaver for renovering af forsamlingshuset (max. 10.000 kr.) |
| Rådgivning til byggeansøgning | Renoveringer kan være store og komplekse og derfor kan det blive nødvendigt at tilknytte en rådgiver til at udarbejde et projekt (max. 10.000 kr.) |
| Rådgivning i forhold til energioptimering | Til at gennemgå forsamlingshuset og synliggøre hvad der kan optimeres energimæssigt, hvad investeringen koster og hvor meget driften kan reduceres, kan det blive nødvendigt at tilknytte en energikonsulent (max. 10.000 kr.) |
| Energioptimering i forhold til driften | Bæredygtige løsninger i forhold til udskiftning eller renovering af varme – og ventilationsanlæg, vandforsyning samt lyskilder og pumper |
| Renovering på klimaskærme | Udbedring af tag, vinduer og murværk for at undgå skader på ejendommen |
| Løbende vedligehold og reparation | Udskiftning af utidssvarende og nedslidte faciliteter f.eks. køkken, f.eks. slibning af gulv, maling af lokaler og renovering af scene. |
| Større tilgængelighedsforanstaltninger | Renovering og opgradering af toiletter, indgangsparti og opholdsarealer |
| Vedligehold af udeanlæg | Forbedring af udearealer i forhold til tilgængelighed |
| Medfinansiering | Tilskudstilsagn til brug for medfinansiering ved ansøgning hos fonde til vedligeholdelsestiltag i forsamlingshuset. Lykkes det ikke forsamlingshuset at skaffe den nødvendige finansiering inden for 24 måneder, bortfalder tilsagnet |
| Grøn Pulje | Byrådet har besluttet at prioritere lokalområder, som ikke får adgang til midler fra Grøn Pulje |
| Egenkapitalen og ultimo likviditet | For at komme i betragtning til vedligeholdelsespuljen skal forsamlingshuset oplyse både egenkapital og ultimo likviditet fra sidst opgjorte regnskab |

**Retningslinjer**

Retningslinjerne er formaliteter for forsamlingshuset i form af krav, vurdering og praksis i forhold til bedømmelse og vurdering af projektets værdi og realiserbarhed.

| **Retningslinjer** | **Bemærkninger** |
| --- | --- |
| Formel ansøgning | Ansøgninger sendes via kommunens booking- og foreningssystem Conventus |
| Ansøgningen skal indeholde et samlet prisoverslag inklusive moms og eventuelt udgifter til rådgiver, myndighed, mm. samt finansieringsplan | Ansøger skal være opmærksom på eventuelle udgifter til rådgiver, byggeansøgning samt øvrige honorarer og byggeomkostninger.  Det skal af finansieringsplanen fremgå, om der er søgt ekstern finansiering i form af fonde eller lignende samt om der er tilknyttet særlige vilkår til bidraget. |
| Begrundet ansøgning | Bestyrelsen skal redegøre for, hvorfor forsamlingshuset har behov for netop denne vedligeholdelsesopgave. |
| Status for forsamlingshusets fremtid | Bestyrelsen skal redegøre for, hvilken betydning huset har for lokalsamfundet. |
| Tidsfrist for igangsætning af projektet | Projektet skal som udgangspunkt være igangsat i tilskudsåret. |
| Tilskud til flere projekter | Et forsamlingshus kan søge til flere projekter, men der skal søges separat for hvert projekt i Conventus. |
| Støtte til nye projekter | Der ydes ikke støtte til igangsatte og færdiggjorte projekter |
| Projektets parathed | Projektets parathed og mulighed for realisering indgår i den samlede vurdering af ansøgningen |
| Udbetaling | Tilskuddet udbetales senest 30. april |
| Byggeregnskab | Forsamlingshuset skal indsende dokumentation i form af et underskrevet byggeregnskab eller faktura - suppleret med før- og efter foto for hvert projekt/bevilling senest 3 måneder efter projektets afslutning.  Aabenraa Kommunes tilskud skal fremgå af byggeregnskabet og forsamlingshusets årsberetning (regnskab). |
| Tilskudsstørrelse | Af hensyn til volumen i vedligeholdelsesopgaverne samt minimering af administrationen af puljen skal beløbsstørrelsen i ansøgningen om tilskud fra vedligeholdelsespuljen til projekter være på minimum 0,005 mio. kr. Ansøgning om tilskudstilsagn til medfinansiering af fondsfinansiering skal beløbsmæssigt som minimum være på 0,050 mio. kr. og kan maksimalt udgøre 0,100 mio. kr. |
| Moms | Alle beløb i ansøgningen skal være inklusive moms. |
| Medfinansiering | Medfinansiering i form af fonde, opsparing, eget arbejde eller anden involvering skal specifikt fremgå af ansøgningen og vægter positivt i den samlede vurdering i forhold til indstillingen af projekter til Kultur- og Fritidsudvalget. |
| Bæredygtighed | Ved valg af projekter vægter det positivt, at der er fokus på bæredygtighed. |
| Indstilling | Prioriteringen af projekterne sker på baggrund af en samlet helhedsvurdering. |
| Tidsplan | 19. januar: Sidste frist for ansøgning til vedligeholdelsespuljen  5. marts: Kultur- og Fritidsudvalget prioriterer ansøgningerne  30. april: Alle tilskud er udbetalt |

Kriterier og retningslinjer er godkendt af Kultur- og Fritidsudvalget den 2. marts 2022.